钦定古今图书集成/明伦汇编/氏族典/第347卷 > 周成
## 钦定古今图书集成/明伦汇编/氏族典/第347卷 > 周成

按《万姓统谱》：“成字朝美，海阳人。由举人除歙县学训
导。白沙陈献章之高弟，有志于性理之学，立教以孝
悌为先，图冠祭二仪节于讲堂之壁间，朔望躬率诸
生讲习之。诸生中年少者，督集学舍肄业。每夜分微
行，察诸生勤惰，诘明行赏罚，使知所劝戒。终日具衣
冠端坐，虽盛暑不暂释，诸生见之凛然，真严师也。”在
任八年，迁国子监助教。上“《治安》《通义》”、《保泰、安边》二策，
不报。九年，任满，授翰林院检讨，致仕。